Palli

Palli on küla Hiiu maakonnas Hiiumaa vallas Kõpu poolsaarel. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Palli piirneb põhjas Läänemerega ning läänes ja lõunas Heistesoo ja idas Poama külaga.

Nimi
Paul Ariste pakkus kohanime aluseks sõna "pall" ja isikunime Pall (Balthasar).  Kohanime on esmamainitud 1655. aastal kujul Palli.

Loodus
Küla alale jäävad Kõpu looduskaitseala Palli ja Roogoja sihtkaitsevööndid. Rannajoonel, Palliranda viiva teega rööbiti merre voolava oja suudmest 650 meetrit idas asub Luidja–Palli rannarahn.

Talud 

Palli ajaloolised talud 1917 Kõrgessaare valla elanike nimekiri; Rahvusarhiiv, era.4313.1.608; 1917

 Talu number  Talu nimi  Suguvõsa 1  Jaagu-Peetri   Säär, Elend 2   Kubja  Kessel 3  Leppiku  Pall 4  Ranna   Wolens

Ajalugu 
Palli kuulus ajalooliselt Kõrgessaare mõisa alla. 1655 elas mõisa alal talunik Palli Simmo. Läänemaa 1725–1726 adramaarevisjoni alusel elas Paope vakuses Palli Jüri. 1835 sai talu peremees perekonnanimeks Kattel ning sulasrahvas Aun ja Raud.Reigi kihelkonna perekonnanimede panemise raamat; Rahvusarhiiv RA,EAA.1864.2.VIII-194; 1835 1917 kuulusid küla koosseisu 9 Heistesoo talu.

Pärast Teist maailmasõda liideti küla Poamaga ja 1997 taastati külana.

Taristu 
Küla läbib Poama tee, kust algab Palli telkimiskoha tee.

Kultuur 
Külas asub RMK telkimisala. 2008 peeti Pallil koos Luidja ja naaberküladega Kõpu külade päev.

Viited

Kirjandus
Riho Saard: Luidja - värav Kõpu poolsaarele: Villama, Kopa, Luidja, Poama, Palli, Heistesoo. Tallinn, 2008.

Kategooria:Hiiumaa valla külad